Wohlenbeek

Wohlenbeek () is en Dörp in de Gemeen Loomst, Samtgemeen Loomst, in’n Landkreis Cuxhoben, Neddersassen. To Wohlenbeek höört von öllers ok Wohlenbekermoor mit to.

 Geografie 

duum|20 Tunnen sworen Granit-Findling, de 1979 in Wohlenbeek funnen worrn is
Wohlenbeek liggt op de Loomster Geest un so üm un bi fiev Kilometer von de Oost af. Mit’n Westerbarg liggt in’n Westen en grötter Woold. In’n Oosten von Wohlenbeek flütt de Hockmöhlener Beek langs. Dat Rebeed dor is Moor.

De Naveröörd sünd Heeßel in’n Noorden, Wohlenbekermoor un Basbeek in’n Noordoosten, Bornbarg in’n Oosten, Ihlbeek in’n Süüdoosten, Hockmöhlen un Rahden in’n Süden un Nordahn un Varrel in’n Westen.

 Historie 

De Oort kummt 1492 toeerst in de Oorkunnen vör.

De Naam Wohlenbeek kummt von Woold un Beek, also en Beek, de dör oder an en Woold langs flütt.

Dat Good Wohlenbeek hett bet 1639 de Familie von Brobargen tohöört un is denn an Johann von Marschalck verköfft worrn.

 Verwaltungsgeschicht 

In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Loomst binnen dat Amt Bremervöör tohöört un von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

Bet to de Gemeenreform in Neddersassen an’n 1. Juli 1972 weer Wohlenbeek en egene Gemeen un is denn Deel von de Gemeen Loomst worrn.

 Inwahnertall 

 Religion 

Wohlenbeek is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

Dat Dörp deelt sik en Karkhoff mit Hockmöhlen. De Karkhoff Hockmöhlen/Wohlenbeek liggt twüschen de beiden Öörd an de B 495/den Kapellenweg. Op’n Karkhoff is ok en Kriegsgräversteed, de de russ’schen un poolschen Dwangsarbeiders un Kriegsfungenen gedenkt, de in’n Eersten un Tweten Weltkrieg ümkamen sünd.Karkhoff Hockmöhlen bi’n Volksbund

 Wapen 

Dat Wapen wiest op blauen Grund ünnen en sülvern Wellenlien un baven en gollen Ekentelg mit dree Eckern un veer Bläder.

 Weertschop un Infrastruktur 

Bi Wohlenbeek steiht ok de 167 m hoge Funktoorn Loomst.

 Verkehr 

Wohlenbeek liggt an de Bundsstraat 495, de in’n Noorden bi Hemmoor an de Bundsstraat 73 ranlöppt. In’n Süden löppt de B 495 över Loomst na Bremervöör. En lüttjere Straat löppt na Wohlenbekermoor in’n Noordoosten un von dor wieder na Tegelkamp/Basbeek.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 33 Kilometer in’n Süüdoosten von Wohlenbeek an de B 73. De Opfohrt 5 Debst op de Autobahn 27 (Afsnidd Cuxhoben–Bremerhoben) liggt 37 Kilometer in’n Westen.

De nächste Bahnhoff is knapp fiev Kilometer wied weg in’n Noordoosten de Bahnhoff Hemmoor an de Nedderelvbahn von Cuxhoben na Hamborg.

 Scholen 

Wohlenbeek harr fröher en egen School. Vondaag gaht de Kinner in Loomst na de Grundschool Loomst un de Oberschool Loomst. Op Gymnasium gaht se op dat Gymnasium Warstood.

 Footnoten 

 Weblenken 

 Websteed to dat Dörp (hoochdüütsch)

Kategorie:Oort
Kategorie:Landkreis Cuxhoben